recursal/SuperWikiNEXT-32B huggingface dataset:
**Էլին Սուլեյմանով Էմին օղլու** (ադրբ.՝ Elin Süleymanov Emin oğlu, 1970, Բաքու, Ադրբեջանական ԽՍՀ, ԽՍՀՄ) ԱՄՆ-ում Ադրբեջանի Հանրապետության դեսպանն և Լոս Անջելեսում Ադրբեջանի Հանրապետության նախկին գլխավոր հյուպատոսը։

Կենսագրություն
--------------

Սուլեյմանովը ծնվել է Բաքվում, Ադրբեջան։ Ստացել է աշխարհագրության բակալավրի աստիճան Բաքվի պետական համալսարանում 1989 թվականին, քաղաքական աշխարհագրության մագիստրոսի աստիճան Ռուսաստանի Մոսկվայի պետական համալսարանում 1992 թվականին, պետական կառավարման մագիստրոսի աստիճան Օհայոյի Տոլեդոյի համալսարանում 1994 թվականին։ Նաև ունի Ֆլետչերի իրավունքի և դիվանագիտության դպրոցի մագիստրոսի աստիճան՝ շեշտը դնելով միջազգային անվտանգության և միջազգային հանրային իրավունքի ուսումնասիրության վրա։ Առաջին ադրբեջանցին է, որը սովորել է Ֆլետչերի դպրոցում։ Մինչև դիվանագիտական ծառայության անցնելը Սուլեյմանովը աշխատել է Ադրբեջանում ՄԱԿ-ի Փախստականների հարցերով գերագույն հանձնակատարի վարչությունում և Պրահայի բաց մեդիայի հետազոտական ինստիտուտում 1995-1997 թվականներին։

Աշխատելել է Վաշինգտոնում Ադրբեջանի դեսպանության առաջին քարտուղար, ապա Սուլեյմանովը զբաղեցրել Է Ադրբեջանի նախագահի աշխատակազմի արտաքին կապերի բաժնի ավագ խորհրդականի պաշտոնը։ 2005 թվականի նոյեմբերի 14-ին Ադրբեջանի Հանրապետության նախագահ Իլհամ Ալիևը Սուլեյմանովին նշանակել Է Ադրբեջանի առաջին գլխավոր հյուպատոս Լոս Անջելեսում։ 2011 թվականի հոկտեմբերի 26-ին Սուլեյմանովը նշանակվել է ԱՄՆ-ում Ադրբեջանի դեսպան։

Սուլեյմանովը տիրապետում է ադրբեջաներեն, անգլերեն, ռուսերեն, թուրքերեն և չեխերեն լեզուներին։

Ծանոթագրություններ
------------------

1. 1 2 3  "Consulate General of the Republic of Azerbaijan in Los Angeles. Elin Suleymanov. Consul General". Արխիվացված է the original 2011 թ․ սեպտեմբերի 4-ին. Retrieved 2011 թ․ հոկտեմբերի 28.
2. 1 2  "Elin Suleymanov, MALD 2004, Azerbaijan". The Fletcher School. Tufts University. Արխիվացված է the original 2011 թ․ հոկտեմբերի 13-ին. Retrieved 2011 թ․ հոկտեմբերի 28.
3. ↑  "14.3 - Nationhood - 15 Years of Independence". *azer.com*. Retrieved 2020 թ․ հոկտեմբերի 7.
4. ↑  "News.Az - Elin Suleymanov appointed Azerbaijan's ambassador to US". *archive.is*. 2012 թ․ սեպտեմբերի 6. Արխիվացված է the original 2012 թ․ սեպտեմբերի 6-ին. Retrieved 2020 թ․ հոկտեմբերի 7. `{{cite web}}`: Unknown parameter `|dead-url=` ignored (`|url-status=` suggested) (help)
**Թուփսի Քլեմենթ** (նորվ.՝ Martha Caroline Clement), (ապրիլի 13, 1871(1871-04-13), Տրոնհեյմ, Տրոնհեյմ, Նորվեգիա - սեպտեմբերի 5, 1959(1959-09-05)), նորվեգացի նկարչուհի։

Դանիացի նկարիչ Գադ Ֆրեդերիկ Կլեմենտի կինը։ Նա իր ամենահայտնի բնապատկերները նկարել է Սկագենում, որտեղ՝ 1908 թվականից 1920 թվականը ամառներն անցկացրել է ամուսնու հետ։

Կրթություն
----------

Ծնվել է Թրոնհեյմում, Քլեմենթը մայոր Հակոն Ջեբեի և Հեդվիգ Կլինգենբերգի դուստրն էր։ Մինչև Փարիզում իր ուսումնառությունը շարունակելը, սովորել է Հանս Հեյերդալի մոտ՝ Օսլոյում (1896 թվական) և Քրիստոֆ Ռոթի մոտ՝ Մյունխենում (1898-1999)։ Ուսումն ավարտել է Իտալիայում՝ 1905 թվականին։

Կենսագրություն
--------------

Թուփսի Քլեմենթն ունեցել է մեծ գեղարվեստական պաշար, նախքան դանիացի նկարիչ Գադ Ֆրեդերիկ Կլեմենտի հետ հանդիպելը։ Զույգն ամուսնացել է Հռոմում՝ 1902 թվականին և հետագայում բնակվել Դանիայում։ Բացի դիմանկարներից, Թուփսին նկարել է ծաղիկներ, բնություն և բնապատկերներ։

Իր լավագույն նկարներից շատերն ավարտել է Սկագենում, որտեղ 1908-1920 թվականներին անցկացրել է իր ամառային հանգիստն ամուսնու հետ, հաճախ Լաուրից Տուկսենի և Վիգգո Յոհանսենի ընկերակցությամբ։ Նրա «Սկագենի լողափում խաղացող երկու աղջիկ» նկարը, նախկինում պատկանել է Քրիստիան X թագավորին, որն ամառն անց էր կացրել Սկագենում, Կլիտգարդենում։ Նրա աշխատանքներից շատերում զգացվում է ամուսնու ազդեցությունը, իսկ նրա բնապատկերներում արևի լույսի պատկերումը նույնպես, հավանաբար, ազդեցության արդյունք է։ 1920 թվականից զույգն ամռաներն անցկացրել է Իտալիայում։ Գ. Ֆ. Կլեմենտը մահացել է 1933 թվականին, իսկ Թուփսին՝ 1959 թվականին։ Նրանք երեխաներ չեն ունեցել։

Ծանոթագրություններ
------------------

1. 1 2  Kunstindeks Danmark (դան.)
2. ↑  "Tupsy Clement – Norsk kunstnerleksikon". Արխիվացված է the original 2014 թ․ օգոստոսի 8-ին. Retrieved 2018 թ․ մարտի 12. `{{cite web}}`: Unknown parameter `|dead-url=` ignored (`|url-status=` suggested) (help)
3. 1 2  Vera Rasmussen, "Tupsy Clement", Kunstindekx Danmark & Weilbachs Kunstnerleksikon. Retrieved 28 October 2013.
4. ↑  "1339/25: Martha Caroline (Tupsy) Clement: Two girls playing at Skagen Beach. Signed. 50 x 66 cm. Earlier in Christian X's ownership, Klitgaarden", Bruun Rasmussen. Retrieved 29 October 2013.
5. ↑  "G.F. Clement", *Dansk Biografisk Leksikon*. Retrieved 28 October 2013.
6. ↑  Vera Rasmussen, "G.F. Clement", *Kunstindeks Danmark & Weilbachs Kunstnerleksikon*. Retrieved 28 October 2013.

Արտաքին հղումներ
----------------

* To af Tupsy Clements malerier ejet af Joan Schersat Mikkelsen Archived 2015-09-24 at the Wayback Machine.
* Joan Schersat Mikkelsens artikel om Ella Heide viser Johannes Wilhjelms maleri *Malerinder på Skagen* (1912), hvor Tupsy Clement ses malende
* Tupsy Clement i Kunstindeks Danmark & Weilbachs kunstnerleksikon
**Թրինե Հաթերսթադ** (նորվ.՝ *Elsa Katrine Hattestad*, ապրիլի 18, 1966(1966-04-18), Լյորենսկուգ, Ակերսհուս, Նորվեգիա), նորվեգացի նիզականետորդուհի, Սիդնեյի ամառային օլիմպիական խաղերի չեմպիոն, Ատլանտայի ամառային օլիմպիական խաղերի բրոնզե մեդալակիր, աշխարհի կրկնակի չեմպիոն, Եվրոպայի չեմպիոն։ Երկու անգամ դարձել է աշխարհի ռեկորդակիր։ Հինգ անգամ անընդմեջ մասնակցել է ամառային օլիմպիական խաղերին՝ 1984 թվականից 2000 թվականը։ Անձնական լավագույն ցուցանիշն ունեցել է 2000 թվականին՝ 69.48 մետր։

Կարիերա
-------

Հաթերսթադն առաջին անգամ որպես նիզականետորդուհի հանդես է եկել 1981 թվականի Եվրոպայի երիտասարդական առաջնությունում, որտեղ զբաղեցրել է 5 -րդ հորիզոնականը։ 1990 -ական թվականների սկզբին Հաթերսթադը համարվում էր նիզականետորդուհիների առաջատարներից մեկը։ 1993 թվականին նվաճել է իր առաջին միջազգային կոչումը՝ հաղթելով Շտուտգարտում կայացած թեթև աթլետիկայի աշխարհի առաջնությունում։ Հաջորդ տարի, աշխարհի չեմպիոնի կոչմանը հավելել է Եվրոպայի չեմպիոնի տիտղոսը` հաղթելով Հելսինկիում կայացած թեթև աթլետիկայի Եվրոպայի առաջնությունում։ Օլիմպիական խաղերում Հաթերսթադն առաջին անգամ օլիմպիական մեդալ է նվաճել 1996 թվականին՝ Ատլանտայում (բրոնզե մեդալ)։ Հաջորդ տարի նա կրկին հաղթել է աշխարհի առաջնությանը, որն այս անգամ անցկացվել է Աթենքում։ Սակայն արդեն 1999 թվականին՝ Սևիլյայում կայացած աշխարհի առաջնությունում զրկվել է աշխարհի չեմպիոնի կոչումից՝ զբաղեցնելով միայն երրորդ հորիզոնականը։ Հաթերսթադի գլխավոր հաղթանակը 2000 թվականի Սիդնեյի ամառային օլիմպիական խաղերում էր, որտեղ նա դարձավ օլիմպիական չեմպիոն։

Անձնական կյանք
--------------

Երիտասարդ տարիներին համարվել է խոստումնալից հանդբոլիստուհի՝ խաղալով նորվեգական երկրորդ լիգայում։

Ամուսնացել է Անդերս Հաթերսթադի հետ, ունի չորս զավակ։ Ամուսնուց բաժանվել է 2017 թվականին։

Ծանոթագրություններ
------------------

1. 1 2  Store norske leksikon(նորվ.) — 1978. — ISSN 2464-1480
2. 1 2  World Athletics Database
3. ↑  "Trine Hattestad". Norsk biografisk leksikon (snl.no). Retrieved 14 July 2016.
4. ↑  "Hattestad finally wins javelin gold". Արխիվացված է the original 2017 թ․ սեպտեմբերի 1-ին. Retrieved 2018 թ․ մարտի 17. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  Trine Hattestad: Den tidligere OL-stjerna bekrefter bruddet. Skilles etter 28 år som mann og kone

Արտաքին հղումներ
----------------

* Թրինե Հաթերսթադ - անձնական էջը IAAF-ում(անգլ.)
* Պրոֆիլը sports-reference.com կայքում Archived 2011-05-19 at the Wayback Machine.
* Հեգե Ռիիսեի վիճակագրություն(չաշխատող հղում)
 (անգլ.)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Olympic Channel · Tilastopaja · Track and Field Statistics · World Athletics · ՄՕԿ · Internet Movie Database |
|  |
| Բառարաններ և հանրագիտարաններ | Մեծ նորվեգական · Munzinger |

 |
**Պավել Նիկոլաևիչ Ստեպանեց** (ուկրաիներեն՝ Павло Миколайович Степанець, մայիսի 26, 1987(1987-05-26), Գորոդնյա, Չեռնիգովի մարզ, Ուկրաինական ԽՍՀ, ԽՍՀՄ), ռուս-ուկրաինացի ֆուտբոլիստ, հայկական «Արարատ» (Երևան) ակումբի պաշտպան։

Կարիերա
-------

Սկսել է ֆուտբոլով զբաղվել Բոբրովիցա քաղաքում, այնուհետև սովորել է Ֆիզիկական կուլտուրայի հանրապետական  բարձրագույն դպրոցում (Կիև), առաջին մարզիչներն են եղել Վ.Վ. Պոնոմարևը և Վ. Գ. Կիյանչենկոն)։ Ուկրաինայի մանկապատանեկան ֆուտբոլային լիգայում 2000-2002 թվականներին խաղացել է ՌՎՈՒՖԿ թիմի կազմում ՝ մասնակցելով 45 խաղի (10 գոլ)։

16 տարեկանում փորձաշրջան է անցել Մոսկվայի ԲԿՄԱ-ում և պայմանագիր է կնքել ակումբի հետ, դարձել 2007 թվականի Համագործակցության չեմպիոնների գավաթի կիսաեզրափակչի մասնակից։ 2006 թվականը վարձավճարով անցկացրել է Նիժնի Նովգորոդի «Սպարտակ» առաջին դիվիզիոնի ակումբում։ Հաջորդ տարի վարձավճարով Կիևի «Դինամոյի» երկրորդ թիմ տեղափոխվելը համարել է սխալ։ Ստեպանեցին առաջարկել են ընդունել Ռուսաստանի քաղաքացիություն, սակայն նա հրաժարվել է։

2009-2010 մրցաշրջաններն անցկացրել է «Ուրալում»։ 2011-2012 մրցաշրջանից եղել է Սարանսկի «Մորդովիայում»։ Պրեմիեր լիգայում նորամուտը նշել է 2012/13 առաջնության 1-ին տուրում՝ Մոսկվայի «Լոկոմոտիվի» դեմ տնային խաղում (2:3)։ Սարանսկի ակումբի կազմում ընդհանուր առմամբ 18 հանդիպում է անցկացրել Պրեմիեր լիգայում։

2013 թվականի հուլիսի 5-ին երկու տարվա պայմանագիր է կնքել «Ուֆա» ակումբի հետ, որի հետ Ռուսաստանի առաջին դիվիզիոնից անցել է Պրեմիեր լիգա, որտեղ անցկացրել է 10 հանդիպում։ 2015 թվականի հունիսին տեղափոխվել է Վորոնեժի «Ֆակել», այնուհետև խաղացել է Ռուսաստանի առաջին դիվիզիոնի այլ ակումբներում ՝«Բալթիկա», «Տյումեն», «Լուչ»։

2020 թվականի սկզբին տեղափոխվել է Երևանի «Արարատ»։

Ձեռքբերումներ
-------------

* ՖԱԼ-ի առաջնության հաղթող - 2011-2012

Ծանոթագրություններ
------------------

1. 1 2  FBref.com(բազմ․)
2. ↑  "Степанец: «Мордовия играет в комбинационный футбол»". Արխիվացված from the original on 2012 թ․ հուլիսի 25. Retrieved 2012 թ․ հուլիսի 22.
3. ↑  Павел Степанец: «Россия предлагали сменить гражданство. Я отказался»

Արտաքին հղումներ
----------------

* На сайте ФК «Мордовия»Archived 2012-11-14 at the Wayback Machine.
* Ֆուտբոլիստի էջը *Sportbox.ru* կայքում
* Павел Степанец: «Хочу играть за сборную Украины»
**Պավել Շեդևիի տուն** (ռուս.՝ Дом П. М. Шедеви),XIX դարի երկրորդ կեսի տեղական նշանակության հուշարձանՌուսաստանի Ռոստովի մարզի Տագանրոգ քաղաքում։ Հասցեն` Չեխովի փողոց, 76։ Ներկայումս բնակելի տուն է։

Պատմություն
-----------

1880-ական թվականներին տունը դարձել է պետական խորհրդական, դոկտոր Պավել Մատվեևիչ Շեդևիի սեփականությունը։ Նա հայտնի է նրանով, որ համալսարանում ուսանելու տարիներին մասնակցել է «Զեմլյա ի վոլյա» ամսագրի հրատարակմանը, որը չուներ իրավական կարգավիճակ։ 1875 թվականին Պավել Շեդևին դարձել է Տագանրոգի աստվածահաճո հիմնարկությունների ավագ բժիշկ։ Զուգահեռաբար զարգանում էր նրա եկամուտների հիմնական աղբյուրը` մասնավոր պրակտիկան, որը բավական շահավետ էր։ XIX դարի վերջում Պավել Շեդևին զբաղեցրեց Տագանրոգ քաղաքի գլխավոր սանիտարական բժշկի պաշտոնը։ Բացի այդ, նա պատվավոր հաշտարար դատավոր էր, Դումայի իրավասու, Քաղաքային վարչության անդամ։ Կան հիմքեր ենթադրելու, որ Պավել Շեդևին եղել է Անտոն Չեխովի «Իոնիչ» պատմվածքի հերոս դոկտոր Ստարցևի նախատիպը։ Հայտնի է նաև, որ Շեդևին ուներ սեփական այգի, սակայն դրա ճշգրիտ վայրը հայտնի չէ։

1927 թվականի դրությամբ այս տանը գտնվում էր քաղաքի երկրագիտական թանգարանի բնագիտապատմական բաժինը։ Պավել Շեդևիի նախկին շենքը պահպանվել է, այժմ այն բնակելի տուն է։

Ծանոթագրություններ
------------------

1. ↑  "Дом Шедеви//Объекты культурного наследия". Արխիվացված է the original 2017 թ․ փետրվարի 22-ին. Retrieved 2017 թ․ փետրվարի 22. `{{cite web}}`: Unknown parameter `|dead-url=` ignored (`|url-status=` suggested) (help)
2. 1 2 3  Дом П.М. Шедеви//Министерство культуры Ростовской области
3. ↑  Филологические науки, Высшая школа, 1996. С. 110
4. ↑  Таганрог. Планета, 1987 - Всего страниц: 189 с. – С. 98
5. ↑  Памятник Петру I появился в Таганроге по просьбе Чехова
**Պանայոտիս Ֆասուլաս** (հունարեն՝ Παναγιώτης Φασούλας, մայիսի 12, 1963(1963-05-12), Աթենք, Հունաստան), քաղաքական գործիչ, սպորտի վետերան ու Պիրեյոս քաղաքի քաղաքապետ (2007—2011)։ Խաղացել է բասկետբոլ՝ կենտրոնական դիրքում։ Եղել է Հունաստանի բասկետբոլի ազգային հավաքականի խաղացող։ Պանայոտիս Ֆասուլասը ընտրվել է 1986 թվականի NBA դրաֆթին՝ 37-րդ համարով։

Կենսագրություն
--------------

Ծնվել է սպայի տնտանիքում, որը սերում էր Գրևենա արևմտամակեդոնական նոմոսից։

Սովորել է մենեջմենթ և բասկետբոլ ԱՄՆ-ում (Հյուսիսային Կարոլինա), ավարտել է Սալոնիկի Արիստոտելի համլսարանի երկրաբանական ֆակուլտետը։

Մարզական գործունեությունը սկսվել է 15 տարեկանից, քանի որ իր տարիքի համեմատ ունեցել է շատ բարձր հասակ։ Ֆասուլասի հասակը հասնում էր 2,13 մ-ի։

1979 -1993 թվականների ընթացքում խաղացել է Սալոնիկի ՊԱՕԿ թիմի կազմում, բացառությամբ 1985-86 թվականներն ընկած -ամանակահատվածի, երբ հանդես է եկել Հյուսիսային Կարոլինայի համալսարանում, այնուհետև 1993-1999 թվականներին շարունակել է կարիերան «Օլիմպիակոսում»։ 1986 թվականին ընտրվել է NBA դրաֆթին՝ 37-րդ համարով։

Ֆասուլասը Հունաստանի լավագույն բասկետբոլիստներից և Եվրոպայի լավագույն կենտրոնական դիրքայիններից մեկն էր։ 17 տարի խաղացել է Հունաստանի հավաքականի կազմում և նա հիմնական խաղացողներից մեկն էր 1987 թվականին, երբ Հունաստանի հավաքականը դարձել է Եվրոպայի չեմպիոն։

1978 - 1982 թվականներին եղել է Հունաստանի կոմունիստական երիտասարդության անդամ։ Սպորտում զբաղվել է նաև ակտվ արհմիութենական աշխատանքով և 10 տարի եղել է բասկետբոլիստների միության նախագահը։

2000 թվականի խորհրդարանական ընտրություններում պատգամավոր է ընտրվել Պիրեյոսից՝ ՊԱՍՈԿ սոցիալիստական կուսակցության կազմում։ 2006 թվականի քաղաքային ընտրություններում ընտրվել է Պիրեյոսի քաղաքապետ։

Նվաճումներ
----------

### Ակումբային հաղթանակներ

* Հունաստանի հնգակի չեմպիոն
	+ ՊԱՕԿ թիմի հետ. 1992թ
	+ Օլիմպիակոս թիմի հետ․ 1994, 1995, 1996, 1997
* Հունաստանի գավաթի եռակի հաղթող
	+ ՊԱՕԿ թիմի հետ․ 1984թ
	+ Օլիմպիակոսի հետ․ 1994, 1997
* Եվրոպայի գավաթակիր. 1991թ
* Եվրոլիգա․ 1997

### Անհատական նվաճումներ

* Лидер чемпионата Греции по количеству блок-шотов (465) за всю историю
* Առաջին Եվրոպայի առաջնություն 1987թ
* Հունաստանի առաջնություն MVP 1994, 1995
* 2016 թվականին ընդգրկվել է FIBA-ի փառքի սրահում

### Հունաստանի հավաքականի կազմում

* Բասկետբոլի Եվրոպայի առաջնություն 1987թ
* 1989 թվականի բասկետբոլի Եվրոպայի առաջնություն
* Մասնակցել է 244 խաղի He is second all-time in games played and third all-time in points scored for Greece.<ref>
* Վաստակել է 2.389 միավոր

Ծանոթագրություններ
------------------

1. ↑  College Basketball at Sports-Reference.com
2. ↑  Παναγιώτης Φασούλας Σελίδα Αθλητή (in Greek). Ελληνική Ομοσπονδία Καλαθοσφαίρισης (Hellenic Basketball Federation). Արխիվացված է the original 2015 թ․ ապրիլի 19-ին. Retrieved 2015 թ․ ապրիլի 6.`{{cite web}}`: CS1 սպաս․ չճանաչված լեզու (link)

Արտաքին հղումներ
----------------

* Παναγιώτης Φασούλας, επίσημος ιστότοπος.
* Παναγιώτης Φασούλας, στατιστικά στην επίσημη ιστοσελίδα της Εθνικής Ομοσπονδίας Καλαθοσφαίρισης.
**Պավել Նիկոլաևիչ Կիրիենկո** (հունիսի 14, 1994(1994-06-14), Սանկտ Պետերբուրգ, Ռուսաստան),ռուս ֆուտբոլիստ, Կոստանայի «Տոբոլ» ակումբի հարձակվող

Կենսագրություն
--------------

Սանկտ Պետերբուրգի «Զենիթի» սան։ Պրոֆեսիոնալ մակարդակում նորամուտը նշել է «Զենիթ-2»-ում։ 2016 թվականին իր ակումբակից Դմիտրի Բոգաևի հետ մեկնել է Լիտվայի երկրորդ դիվիզիոնի «Պալանգա» ակումբ։ Նրա կազմում 4-ական խաղ անցկացնելուց հետո ֆուտբոլիստները վարձավճարով հայտնվել են «Տոսնոյում»։ Այսպիսով, Լենինգրադի մարզի թիմը ազատվել է «Զենիթին» փոխհատուցելուց՝ իր նախկին խաղացողների հետ պայմանագիր ստորագրելու շնորհիվ։ Ավելի ուշ Սանակտ Պետերբուրգի ակումբը նրան պահանջել է «անտառապահներից»։ Մրցաշրջանի արդյունքներով Կիրիենկոն օգնեց «Տոսնոյին» դուրս գալ Պրեմիեր լիգա, սակայն էլիտայում նա թիմի հետ չմնաց։ Մի քանի մրցաշրջան հարձակվողն անցկացրել է Ռուսաստանի առաջին դիվիզիոնի «Դինամո» (Սանկտ Պետերբուրգ), «Սիբիր» և «Տոմ» ակումբներում։

2021 թվականի ձմռանը ռուսաստանցին տեղափոխվել է Հայաստանի Պրեմիեր լիգայի «Նոյ» ակումբ։ Կիրիենկոյի նոր թիմում նորամուտը նշել է փետրվարի 19-ին՝ «Վանի» դեմ խաղում (4:0)։ Առաջին խաղում հարձակվողին հաջողվել է 11 մետրանոցից գոլ խփել։

Ձեռքբերումներ
-------------

* Ռուսաստանի ֆուտբոլի առաջին լիգայի արծաթե մեդալակիր. 2016-2017

Ծանոթագրություններ
------------------

1. 1 2
2. ↑  "Самый странный трансфер этого лета в российском футболе". Արխիվացված է the original 2016 թ․ հոկտեմբերի 28-ին. Retrieved 2021 թ․ փետրվարի 20. `{{cite web}}`: Unknown parameter `|deadlink=` ignored (`|url-status=` suggested) (help)
3. ↑  "«Зенит» требует от «Тосно» компенсацию за переход Богаева и Кириенко". Արխիվացված է the original 2016 թ․ դեկտեմբերի 28-ին. Retrieved 2021 թ․ փետրվարի 20. `{{cite web}}`: Unknown parameter `|deadlink=` ignored (`|url-status=` suggested) (help)
4. ↑  19.02.2021 «Ноа» — «Ван» — 4:0 (протокол)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru · Soccerway · Sportbox.ru · playmarkerstats.com (խաղացող) · Transfermarkt (խաղացող) · Vesti.kz · worldfootball.net (խաղացող) · ՌՊԼ (խաղացող) |

 |
Անվան այլ կիրառումների համար տե՛ս՝ Տիստամաա (այլ կիրառումներ)

**Էրմիստու լիճ** (էստ․՝ Ermistu järv, հայտնի է նաև **Տիստամաա լիճ** անունով), Էստոնիայի հարավ-արևմուտքում գտնվող 449.5 հա մակերեսով լիճ։ Վարչականորեն պատկանում է Պյարնումաա նահանգի Տիստամաա շրջանի Էրմիստու գյուղի տարածքին։

Տեղադրություն
-------------

Էրմիստուն պատկանում է Պյարնուսյան ենթաավազանին։

Լճի արևելյան ափին գտնվում է Էրմիստու գետը, հարավային ափին՝ Տիստամաա ավանը։

Ջրավազանի ջրատարածություն մտնում է Տիգելա-Էրմիստու որսարգելոցի տարածքի մեջ (*Tõhela-Ermistu hoiuala*)։ Լճում պահպանվում է քարարծվի մշտական բնակության տեղանքը։

Նկարագրություն
--------------

Լճի ընդհանուր մակերեսը 454.3 հա է (Էստոնիայի խոշոր լճերի ցանկում 9-րդն է), ջրային մակերևույթի մակերեսը՝ 449.5 հեկտար, լճում գտնվող 14 կղզիների մակերեսը՝ 4.8 հա։ Ջրավազանի երկարությունը 4 070 մետր է, լայնությունը՝ 1 750 մ։ Ամենախոր տեղը 2.9 մետր է, միջին խորությունը՝ 1.3 մ։ Ափագծի երկարությունը 21 779 մետր է։ Ջրահավաք ավազանի մակերեսը 32.3 կմ²։ Ջրափոխանակությունը կատարվում է տարին 2 անգամ։

Ծանոթագրություններ
------------------

1. 1 2  "Ermistu järv" (in Estonian). EELIS – Estonian Nature Infosystem. Արխիվացված է the original 2012 թ․ մարտի 24-ին. Retrieved 2011 թ․ մայիսի 20.`{{cite web}}`: CS1 սպաս․ չճանաչված լեզու (link)

Արտաքին հղումներ
----------------

1. "Эрмисту järv" Archived 2012-03-24 at the Wayback Machine. (էստոներեն)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
Փարոս
**Թռչող Սանտա**, անունը գալիս է 1929 թվականի Ծննդյան տոնի օրվանից, երբ նվերների փաթեթները ինքնաթիռից նետվեցին ներքև՝ փարոսի պահապաններին և նրանց ընտանիքի անդամներին Նոր Անգլիայի ափերին։

Պատմություն
-----------

Մտահղացումը եղել է օդաչու Վիլյամ Վինքափովինը, որը բեռնավորված ինքնաթիռով չվերթի ժամանակ ձյունամրրիկի պատճառով մոլորվեց։ Վերջապես նա նկատեց բարձր փարոսը և ափերի երկայնքով տեղադրված վեց լուսարձակները, որոնք նրան առաջնորդեցին, և նա, դրանց շնորհիվ կողմնորոշվելով, գտավ դեպի տուն տանող ճանապարհը։ Փարոսը պահպանողների աշխատանքը հիացրեց նրան, և ցանկացավ ինչ-որ բանով վարձահատույց լինել նրանց։ Հետագայում Վինքափովը ծրագրեց ստեղծել նմանատիպ լուսավոր կայաններ ափերի երկայնքով։ Վինքափովը ինքն իրեն չի կոչել Սանտա Կլաուս։ Անունը նա ստացել է կայանների բնակիչների կողմից, որոնց այցելում էր։ Շուտով այդ գործում նրան է միանում նաև որդին։ 40 տարի շարունակ գործում է այդ ծրագիրը և
փարոսի պահապանները նվերներ են ստանում։ Սկսում են Սանտաների համար տրամադրել ինքնաթիռներ, և նրանց անխափան չվերթները շարունակվում են մինչև Երկրորդ Համաշխարհային պատերազմի տարիները։ Ինքնաթիռների փոխարեն հետագայում ստեղծվում են ուղղաթիռներ։ Հիմա նվերների փոխադրումը կատարում են ուղղաթիռները։ Սանտայի հերոս ընկերները շարունակում են իրենց աշխատանքը՝ նվերներ տանելով փարոսի պահապաններին։

Ծանոթագրություններ
------------------

1. ↑  "The Flying Santa of Coastal New England". *New England Historical Society*. Արխիվացված է the original 2016 թ․ մարտի 4-ին. Retrieved 2015 թ․ հուլիսի 24.
2. ↑  D'Entremont, Jeremy. "First Flying Santa Honored at Maine Lighthouse Museum". *Lighthouse Digest*. Retrieved 2015 թ․ հուլիսի 24.

Աղբյուրներ
----------

* Olson, Wyatt (1997 թ․ դեկտեմբերի 22). "Santa Sentiment Soaring: St. Nick uses helicopter to visit area lighthouses". Bangor Daily News. Retrieved 2015 թ․ հուլիսի 24.

Արտաքին հղումներ
----------------

History of the Flying Santa
**Չեռնոյարովի տուն** (ռուս.՝ Дом Черноярова), տարածաշրջանային նշանակության մշակութային ժառանգության օբյեկտ և ճարտարապետության հուշարձան Ռուսաստանի Դաշնության Ռոստովի մարզի Նովոչերկասկ քաղաքում։ Գտնվում է Մոսկովյան փողոց, 37 հասցեում։

Պատմություն
-----------

Նովոչերկասկում պահպանված ճարտարապետական հուշարձան հանդիսացող փայտե սակավաթիվ տներից մեկը կառուցվել է XIX դարի կեսերին։ Տունն ի սկզբանե պատկանել է պաշտոնյա Տ. Ֆ. Չեռնոյարովին։ 1880-ական թվականներին այդ շենքում գտնվում էր նարոդովոլեցների ընդհատակյա տպարանը։ Նրանց անդամներից էր նաև տան սեփականատիրոջ` Չեռնոյարովի որդին։ Կազմակերպությունը ղեկավարել է Ե. Ի. Պետրովսկին, որը նախկինում սովորել է Խարկովի ինստիտուտում։ Նարոդնիկները Նովոչերկասկ քաղաքում կապեր ունեին Նիկոլայ Իվանովիչ Կիբալչիչի և Սոֆյա Լվովնա Պերովսկայայի հետ, որոնք գալիս էին այդ տուն։ Տան ճակատին փակցված է տախտակ, որը վկայում է այս շենք նրանց այցելությունների մասին։

1992 թվականին շենքը ճանաչվել է ճարտարապետության հուշարձան և մշակութային ժառանգության օբյեկտ և պահպանվում է օրենքով։ Այժմ շենքում գործում է «Մտերիմ մարդիկ» կարկանդականոցը։

Նկարագրություն
--------------

Տան ճակատը զարդարված է անկյունային որմնասյուներով, պատուհանները հարդարված են երեսկալների օգտագործումով։ Շենքը մեկհարկանի է, երեսպատված է փայտով։ Ունի բարձր ցոկոլային քարե հարկ։ Տանիքը քառալանջ է, ծածկված է հերձաքարով։ Պատուհանները նեղ են, ուղղանկյունաձև։

Ծանոթագրություններ
------------------

1. ↑  Решение Малого совета Ростовского областного совета народных депутатов № 325 от 17.12.1992
2. 1 2 3 4  Новочеркасск. Энциклопедия. — Новочеркасск: ООО «Издательство Новопринт»,2005. — 720 с. 1257 ил. — С.91-92
3. 1 2 3  "Объекты культурного наследия". Արխիվացված է the original 2017 թ․ մարտի 28-ին. Retrieved 2017 թ․ հունիսի 1.
4. 1 2 3  Жилой дом чиновника Т. Ф. Черноярова
**Թրեյսի Շոու** (անգլ.՝ Tracy Shaw, հուլիսի 27, 1973(1973-07-27), Դերբիշիր, Անգլիա, Միացյալ Թագավորություն), անգլիացի դերասանուհի և երգչուհի։

Կենսագրություն
--------------

Թրեյսի Շոուն ծնվել է 1973 թվականի հուլիսի 27-ին Բելփերում (Դերբիշիր կոմսություն, Անգլիա, Մեծ Բրիտանիա) Կարլ և Էնն Շոուների ընտանիքում։ Թրեյսին ունի կրտսեր եղբայր՝ Դարեն Շոուն։

Թրեյսին ավարտել է «St. Benedict's School»-ը և «Arden School of Theatre»-ը, որտեղ նա ստացել է կոչում թատրոնի ոլորտում։

Կարիերա
-------

Թրեյսին կինոյում դեբյուտ է կատարել 1995 թվականին՝ Մաքսին Հիվի Փիքոքի դերը կատարելով «Coronation Street» հեռուստասերիալում, որում նա նկարահանվել է մինչև 2003 թվականը, իսկ 1999 թվականին նա ստացել է The British Soap Awards» մրցանակի «Սսեքսուալ կին» անվանակարգը։ 2003-2009 թվականներին Շոուն խաղացել է Իվ Շեփարդի/Ջեյն Ֆարելի դերը «Դժբախտ պատահար» հեռուստասերիալում, որից հետո նա ավարտել է կինոկարիերան։ Խաղացել է ընդամենը 6 ֆիլմերում և հեռուստասերիալներում։

Վերջին տարիներին Թրեյսին զբաղվել է երաժշտական կարիերայով։

Անձնական կյանք
--------------

2001-2004 թվականներին Թրեյսին ամուսնացել է Ռոբերտ Էշուորտի հետ։

2004 թվականից Թրեյսին փաստացի ամուսնացած է եղել մենեջեր Էշլի Պունդոլի հետ։ Զույգն ունի երկու որդի՝ Լուիս Պունդոլ (ծնված 2005 թվականի մարտին) և Լուկա Ալեքսանդր Պունդոլ (ծնված 12.09.2006)։

Ֆիլմագրություն
--------------

| Տարի |  | Հայերեն անվանում | Բնօրինակ անվանում | Դեր
 |
| --- | --- | --- | --- | --- |
| 1995-2003 | ս | Քորոնացի փողոց | *Coronation Street* | Մաքսին Հիվի Փիքոք |
| 1997 | ֆ | Քորոնացի փողոց․ Ապրել Լաս Վեգասում | *Coronation Street: Viva Las Vegas!* | Մաքսին Հիվի |
| 2003-2009 | ս | Դժբախտ պատահար | *Casualty* | Ջերի Հադսոն Քանլիֆ |
| 2004 | ս | Բորտուղեկցորդուհիները | *Mile High* | Լին Բենքս |
| 2006 | ս | Բժիշկներ | *Doctors* | Թինա Սլոուն |

Ծանոթագրություններ
------------------

1. 1 2  Internet Movie Database — 1990.
2. 1 2  ČSFD (չեխերեն) — 2001.
3. ↑  "Second son for reformed British actress Tracy Shaw". Արխիվացված է the original 2015 թ․ սեպտեմբերի 8-ին. Retrieved 2020 թ․ հոկտեմբերի 20.
*Վիքիպեդիայում կան հոդվածներ Բարսեղյան ազգանունով այլ մարդկանց մասին։*

**Էվելինա Աշոտի Բարսեղյան**, հայ ռեժիսոր, սցենարիստ, պրոդյուսեր։

Կենսագրություն
--------------

Էվելինա Բարսեղյանը ծնվել է Սևան քաղաքում։ Ավարտել է Օմսկի պետական համալսարանի բանասիրական ֆակուլտետը։ 2006 թվականից ապրում և աշխատում է Սանկտ Պետերբուրգում։

2011 և 2014 թվականներին եղել է Ալեքսանդր Սոկուրովի կինոլաբորատորիայի մասնակիցներից մեկը։ 2011 թվականից Սանկտ Պետերբուրգի 100 ТВ հեռուստաալիքով հեռարձակվող «Մեղավոր ճանաչել» հեռուստածրագրի սցենարիստն է։

Ռեժիսորի առաջին ֆիլմը՝ «Մի մարդ սիրում է ձեզ»-ը, որը նկարահանվել է 2014 թվականին, ընդգրկվել է մի շարք ազգային փառատոների եզրափակիչ փուլերում։ Ֆիլմը ցուցադրվել է նաև Կաննի ՄԿՓ-ի «Կարճաամետրաժ ֆիլմի անկյուն» ծրագրում և այլ հայտնի փառատոներում։

Մրցանակներ և պարգևներ
---------------------

Պարգևատրվել է Դոնի Ռոստովի «Ոսկե կադր» կինոփառատոնում որպես լավագույն ռեժիսոր։ 2015 թվականին Սանկտ Պետերբուրգի «Галактика 35 мм» կինոփառատոնում ստացել է մրցանակ լավագույն ռեժիսոր անվանակարգում՝ «Ինչ-որ մեկը սիրում է ձեզ» ֆիլմի համար։

Ֆիլմագրություն
--------------

### Ռեժիսոր

| Տարի | Ֆիլմ |
| --- | --- |
| 2016 | Բրավիստը |
| 2015 | Առկայծողը |
| 2014 | Ինչ-որ մեկը սիրում է ձեզ |

### Սցենարիստ

| Տարի | Ֆիլմ |
| --- | --- |
| 2016 | Բրավիստը |
| 2015 | Առկայծողը |
| 2014 | Ինչ-որ մեկը սիրում է ձեզ |

### Պրոդյուսեր

| Տարի | Ֆիլմ |
| --- | --- |
| 2016 | Բրավիստը |
| 2015 | Առկայծողը |
| 2014 | Ինչ-որ մեկը սիրում է ձեզ |

Ծանոթագրություններ
------------------

1. ↑  "Барсегян Эвелина Ашотовна". kino-teatr.ru. 2016 թ․ դեկտեմբերի 24. Retrieved 2016 թ․ դեկտեմբերի 31.
2. ↑  "Էվելինա Բարսեղյան". «Ոսկե ծիրան» Երևանի միջազգային կինոփառատոն. Արխիվացված է the original 2016 թ․ օգոստոսի 11-ին. Retrieved 2016 թ․ դեկտեմբերի 31.

Արտաքին հղումներ
----------------

* Эвелина Барсегян: "Главное в кино - рассказать историю"

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | ՎԿ |
|  |
| Թեմատիկ կայքեր | Internet Movie Database · ԿինոՊոիսկ |

 |
**Ըմբշամարտը** **2016 թվականի օլիմպիական խաղերում** անցկացվելու է Ռիո դե Ժանեյրոյի Օլիմպիական ուսումնական կենտրոնի երրորդ դահլիճում և տեղի է ունենալու 2016 թվականի օգոստոսի 14-ից 21-ը։ Նույն վայրում տեղի են ունենալու, Ազատ ոճի և Հունահռոմեական ըմբշամարտի մրցույթներ, որոնք բաժանված են տարբեր քաշային կարգերի մրցույթների։ Տղամարդիկ մրցելու են երկու ոճերում, իսկ կանայք միայն ազատ ոճի մրցույթներում։ Խաղարկվելու է 18 մեդալային հավաքածու։ Ըմբշամարտը մերատված է եղել բոլոր ժամանակակից Ամառային օլիմպիական խաղերում, բացառությամբ 1900 թվականին Փարիզում կայացած օլիմպիական խաղերի։

Մոտ 344 մարզիկ պետք է մրցեն 18 մրցույթներում։

Մրցույթի ձևաչափ
---------------

Ամեն քաշային կարգում մասնակցում են 19 տղամարդ կամ 18 կին, գումարած 6 մարզիկ որոնց ներկայացնում է ընդունող երկրիրը կամ երրորդ կազմակերպություն, որը ձևավորվել է նախքան օլիմպիադան։ Ըմբիշները վիճակահանության արդյունքում կամ սկսում են որակավորման փուլից կամ 1/16 եզրափակչից, այնուհետև ամեն պարտվող դուրս է մնում պայքարից մինչև պայքարում կմնան երկու մարզիկ, որոնք պետք է վիճարկեն հաղթողի կոչումը։ Եզրափակչի մասնակիցներին պարտված մարզիկները շարունակում են սփոփիչ ելույթները բրոնզե մեդալի համար։

Մեդալային տեսություն
--------------------

### Հավաքականների արդյունք

| Տեղ | Երկիր | Ոսկի | Արծաթ | Բրոնզ | Ընդհանուր |
| --- | --- | --- | --- | --- | --- |
| 1 |  Կուբա | 2 | 1 | 0 | 3 |
| 2 |  Ռուսաստան | 2 | 0 | 1 | 3 |
| 3 |  Հայաստան | 1 | 1 | 0 | 2 |
| 4 |  Սերբիա | 1 | 0 | 0 | 1 |
| 5 |  Թուրքիա | 0 | 1 | 1 | 2 |
| 6 |  Ճապոնիա | 0 | 1 | 0 | 1 |
|  Դանիա | 0 | 1 | 0 | 1 |
|  Ուկրաինա | 0 | 1 | 0 | 1 |
| 9 |  Ադրբեջան | 0 | 0 | 2 | 2 |
|  Իրան | 0 | 0 | 2 | 2 |
| 11 |  Բելառուս | 0 | 0 | 1 | 1 |
|  Վրաստան | 0 | 0 | 1 | 1 |
|  Գերմանիա | 0 | 0 | 1 | 1 |
|  Նորվեգիա | 0 | 0 | 1 | 1 |
|  Հյուսիսային Կորեա | 0 | 0 | 1 | 1 |
|  Ուզբեկստան | 0 | 0 | 1 | 1 |
| Ընդհանուր | 6 | 6 | 12 | 24 |

### Տղամարդկանց հունահռոմեական

| Քաշային կարգ | Ոսկի | Արծաթ | Բրոնզ |
| --- | --- | --- | --- |
| 59 կգ | Կուբա Իսմայել Բորերո | Ճապոնիա Շինոբու Օտա | Ուզբեկստան Էլմուրատ Տասմուրադով |
| Նորվեգիա Սթիգ Անդրե Բերգե |
| 66 կգ | Սերբիա Դավոր Շտեֆանեկ | Հայաստան Միհրան Հարությունյան | Վրաստան Շմագւ Բոլկվաձե |
| Ադրբեջան Ռասուլ Չունաև |
| 75 կգ | Ռուսաստան Ռոման Վլասով | Դանիա Մարկ Մադսեն | Հարավային Կորեա Կիմ Հյուն-վու |
| Իրան Սաիդ Աբդևալի |
| 85 կգ |  |  |  |
|  |
| 98 կգ |  |  |  |
|  |
| 130 կգ |  |  |  |
|  |

### Տղամարդկանց ազատ ոճ

| Քաշային կարգ | Ոսկի | Արծաթ | Բրոնզ |
| --- | --- | --- | --- |
| 57 կգ |  |  |  |
|  |
| 65 կգ |  |  |  |
|  |
| 74 կգ |  |  |  |
|  |
| 86 կգ |  |  |  |
|  |
| 97 կգ |  |  |  |
|  |
| 125 կգ |  |  |  |
|  |

### Կանանց ազատ ոճ

| Քաշային կարգ | Ոսկի | Արծաթ | Բրոնզ |
| --- | --- | --- | --- |
| 48 կգ |  |  |  |
|  |
| 53 կգ |  |  |  |
|  |
| 58 կգ |  |  |  |
|  |
| 63 կգ |  |  |  |
|  |
| 69 կգ |  |  |  |
|  |
| 75 կգ |  |  |  |
|  |

Ծանոթագրություններ
------------------

1. 1 2  "Rio 2016: Freestyle Wrestling". Ռիո 2016. Արխիվացված է the original 2015 թ․ հունվարի 9-ին. Retrieved 2015 թ․ հունվարի 31.
2. 1 2  "Rio 2016: Greco-Roman Wrestling". Ռիո 2016. Արխիվացված է the original 2014 թ․ դեկտեմբերի 30-ին. Retrieved 2015 թ․ հունվարի 31.
**Ընդհատակյա հերոս գործիչների պուրակ** (ռուս.՝ Сквер Героев подпольщиков), պուրակ Ռուսաստանի Դաշնության Ռոստովի մարզի Տագանրոգ քաղաքում։ Գտնվում է Սպարտակի նրբանցքում։

Պատմություն
-----------

Պատմական փաստաթղթերը պահպանել են 1806 թվականի տեղեկություն, համաձայն որի՝ 1805-1809 թվականներին Տագանրոգի քաղաքագլուխ, հետագայում՝ Ռուսական կայսրության պետական հսկիչ բարոն Բալտազար Բալտազարովիչ Կամպենհաուզենը (1772-1823) ասել է, որ քաղաքում քիչ են ուսումնական հաստատությունները, որոնցում կարող է կրթություն ստանալ աճող սերունդը։ Նույն թվականին որոշում է ընդունվել Տագանրոգում բացել գիմնազիա, որը դարձել է առաջին գիմնազիան Ռուսաստանի հարավում։ Ըստ Տագանրոգի զարգացման հեռանկարային պլանի՝ Կամպենհաուզենի նրբանցքը պետք է դառնար քաղաքի ողջ պլանի կենտրոնական տարրը։ Բայց մտահղացման իրագործմանը խանգարել է գիմնազիայի դիրքը, որը գտնվում էր հենց այդ հատվածում՝ քաղաքագլխին պատկանող տանը։

Երկրորդ համաշխարհային պատերազմի տարիներին գերմանական զորքերի կողմից Տագանրոգի բռնազավթման ժամանակ զոհվել են ընդհատակի շատ մասնակիցներ։

1960-ական թվականների կեսերին որոշվել է հավերժացնել նրանց հիշատակը։ Ենթադրվող հուշակոթողի տեղում պուրակում հայտնվել է հուշատախտակ, և միայն որոշ ժամանակ անց կառուցվել է հուշարձանը։ Քանդակը տեղադրելու կազմակերպման աշխատանքները սկսվել են 1972 թվականին։ 1973 թվականի օգոստոսին հուշարձանը պատրաստ էր և տեղադրվեց պուրակում, որը, ի պատիվ տագանրոգցի ընդհատակյա գործիչների հիշատակի պուրակում տեղադրված «Երդում պատանեկությանը» հուշարձանի, ժամանակի ընթացքում սկսեց կոչվել Ընդհատակյա հերոս գործիչների պուրակ։

Ծանոթագրություններ
------------------

1. 1 2 3 4  "Сквер героев подпольщиков". Արխիվացված է the original 2017 թ․ ապրիլի 7-ին. Retrieved 2017 թ․ հունիսի 9.
**Պասա Կուատրու ազգային անտառ** (պորտ.՝ Floresta Nacional de Passa Quatro), ազգային անտառ Բրազիլիայի Մինաս Ժերայս նահանգում։ Այն ընդգրկում է Ատլանտյան անտառի տարածքը։

Տեղագրություն
-------------

Պասա Կուատրու ազգային անտառը գտնվում է Մինաս Ժերայս նահանգի Պասա Կուատրու մունիցիպալիտետում։ Ունի 335.37 հա տարածք։ Պասա Կուատրուն ներառում է Ատլանտյան անտառի կարևոր բրածոները, ինչպիսին է *Araucaria angustifolia* մոնոկուլտուրաները, ինչպես նաև սոճու և էվկալիպտի տեսակները։ Պահպանվող տեսակներից են՝ բաշավոր գայլը (*Chrysocyon brachyurus*), օցելոտը (*Leopardus pardalis*) ու պուման (*Puma concolor*)։

Անտառն ունի նպաստավոր դիրք բացօթյա հանգստի և կրթական գործունեության համար, որոնք ուղղված են շրջակա միջավայրի իրազեկմանը և ջրային ռեսուրսների պահպանմանը։ Իպորան ջրվեժը հիմնական տեսարժան վայրն է, որտեղ այցելուները կարող են լողալ։ Դաշտախնջույքի կամ հանգստի համար կա ընդարձակ կանաչ տարածք՝ արհեստական լճերով, հրապարակներով, այգիներով, ամառանոցներով, խաղահրապարակով և խմելու ջրի աղբյուրներով։ Անտառն ունի նաև բույսերի տնկարան։

Պատմություն
-----------

Պասա Կուատրու ազգային անտառը ստեղծվել է 1968 թվականի հոկտեմբերի 25-ին՝ դաշնային հրամանագրով։ Սկզբում այն ղեկավարվում էր նախկին Պինյու ազգային ինստիտուտի կողմից (*INP*)։ Պարկն այժմ գտնվում է Չիկո Մենդեսի Կենսաբազմազանության պահպանության ինստիտուտի ղեկավարության ներքո։ Այն դասվում է Բնության պահպանության միջազգային միության VI կատեգորիային (բնական ռեսուրսի կայուն օգտագործմամբ պահպանվող տարածք)։ Նպատակն է՝ աջակցել անտառային ռեսուրսների կայուն բազմակի օգտագործմանը և գիտական հետազոտությունների իրականացմանը՝ շեշտը դնելով հայրենի անտառների կայուն շահագործման մեթոդների վրա։ Անտառը դարձել է պահպանման միավորումների՝ Մանտիկեյրա մոզայիկի մի մասը, որը ստեղծվել է 2006 թվականին։ Այն նաև հանդիսանում է Սեռա դու Մանտիկեյրա էկոլոգիական միջանցքի մի մասը։

Ծանոթագրություններ
------------------

1. ↑
2. 1 2  Unidade de Conservação ... MMA
3. 1 2 3  "Flona de Passa Quatro – ICMBio". Արխիվացված է the original 2019 թ․ օգոստոսի 7-ին. Retrieved 2019 թ․ օգոստոսի 7.
4. 1 2 3 4  "Floresta Nacional de Passa Quatro – ICMBio". Արխիվացված է the original 2019 թ․ օգոստոսի 7-ին. Retrieved 2019 թ․ օգոստոսի 7.
5. ↑  "o mosaico mantiqueira – Mosaico". Արխիվացված է the original 2016 թ․ սեպտեմբերի 27-ին. Retrieved 2019 թ․ օգոստոսի 7.

Աղբյուրներ
----------

* (պորտուգալերեն) *Flona de Passa Quatro*, ICMBio, արխիվացված  օրիգինալից 2016-10-03-ին, վերցված է 2016-09-29
* (պորտուգալերեն) *Floresta Nacional de Passa Quatro*, ICMBio, արխիվացված  օրիգինալից 2016-10-03-ին, վերցված է 2016-09-29
* (պորտուգալերեն) *o mosaico mantiqueira*, Mosaico Mantiqueira, արխիվացված  օրիգինալից 2016-09-27-ին, վերցված է 2016-09-26
* (պորտուգալերեն) *Unidade de Conservação: Floresta Nacional de Passa Quatro*, MMA: Ministério do Meio Ambiente, վերցված է 2016-09-29

Հետագա ընթերցում
----------------

* (պորտուգալերեն) *Plano de Manejo Floresta Nacional de Passa Quatro Minas Gerais*, Brasília: Ministério do Meio Ambiente: Instituto Chico Mendes de Conservação da Biodiversidade, 2009, արխիվացված  օրիգինալից 2016-10-03-ին, վերցված է 2016-09-29
**Վոլգոգրադի պետական համալսարանի Վոլժսկիի մասնաճյուղի Էվոլյուցիոն էկոլոգիայի և հնագիտության թանգարան** (ռուս.՝ Музей эволюционной экологии и археологии), ստեղծվել է 1998 թվականի սեպտեմբերին Վոլգոգրադի պետական համալսարանի Վոլժսկիի մասնաճյուղի գիտխորհրդի որոշմամբ և տնօրեն Մ. Մ. Գուզևի հրամանով՝ «ապահովելու պատմության ու միջազգային հարաբերությունների և էկոլոգիայի ու բնօգտագործման ուսանողների կրթական գործընթացը»։

Թանգարանը զբաղեցնում է 100 քառակուսի մետր ցուցահանդեսային տարածք, ունի երեք սրահ, որտեղ ներկայացված են ավելի քան երկու հազար եզակի ցուցանմուշներ Վոլգոգրադի մարզի բոլոր վարչական շրջաններից։ Ցուցահանդեսային նմուշների համար հիմք են հանդիսանում հնէաբանական, երկրաբանական, հնագիտական հավաքածուները, մուլյաժներ, մոդելներ, քանդակներ, պանոներ։ Ֆոնդերը համալրվել են թանգարանի աշխատակիցների իրականացրած երկրաբանական փորձերի ու արշավների նյութերով, ինչպես նաև Վոլգոգրադի պետական համալսարանի «Գյուլիստան» հնագիտական խմբի կողմից։

Թանգարանում գիտա-ուսումնամեթոդական աշխատանքները, ի սկզբանե, իրականացվել են ինստիտուտի ուսումնական ծրագրերին համապատասխան։ Այստեղ պարբերաբար կազմակերպվում են սեմինարներ և գործնական պարապմունքներ երկրաբանությունից, հնէաբանությունից, ինչպես նաև մշակութային ուսումնասիրություններից և պատմությունից։ Ի տարբերություն ոլորտային բուհական մյուս թանգարանների, Վոլգոգրադի պետական համալսարանի թանգարանը ինքնակամ ստանձնել է քաղաքի մշակութային և կրթական գործառույթը։ Ամեն տարի թանգարան է այցելում տարբեր տարիքային խմբերի ավելի քան 1000 ուսանող։ 2004 թվականին թանգարանը «Իմ սիրելի քաղաք Վոլժսկի» դպրոցական թանգարանների քաղաքային մրցույթում արժանացել է դիպլոմի։

Թանգարանը կազմակերպում է էքսկուրսիաներ ինստիտուտում կազմակերպված միջազգային գիտաժողովների պատվիրակների, հասարակական կազմակերպությունների ներկայացուցիչների համար։ Թանգարանի հյուրերի շարքում են եղել ՅՈՒՆԵՍԿՕ-ի աշխատակիցներ, մարզային և պետական դումայի պատգամավորներ, ԱՄՆ-ի և այլ երկրների գիտնականներ։

Արտաքին հղումներ
----------------

* "Сайт музея "Эволюционной экологии и археологии" ВГИ (филиала) ВолГУ". Արխիվացված է the original 2012 թ․ մարտի 20-ին. Retrieved 2020 թ․ սեպտեմբերի 14. `{{cite web}}`: Unknown parameter `|dead-url=` ignored (`|url-status=` suggested) (help)
* "Официальный сайт Волжского гуманитарного института (филиала) Волгоградского государственного университета". Արխիվացված է the original 2012 թ․ մարտի 20-ին. Retrieved 2018 թ․ հունիսի 15. `{{cite web}}`: Unknown parameter `|dead-url=` ignored (`|url-status=` suggested) (help)
Անվան այլ կիրառումների համար տե՛ս՝ Ժամանակակից արվեստի թանգարան (այլ կիրառումներ)

**Մակեդոնիայի ժամանակակից արվեստի թանգարան** (մակեդոներեն՝ Музеј на современата уметност (Скопје)), Հյուսիսային Մակեդոնիայի ամենամեծ և առավել ամբողջական ազգային հաստատություններից մեկն է։ Գտնվում է մայրաքաղաք Սկոպյեում։ Հիմնադրվել է 1963 թվականին ավերիչ երկրաշարժից հետո։ Թանգարանային կառույցի շենքը հատկացրել է լեհական կառավարությունը։

Հավաքածու
---------

Հավաքածուն կազմված է երկու մասից՝ միջազգային և ազգային։ Միջազգային հավաքածուն արտացոլում է աշխարհի գրեթե բոլոր մասերի ժամանակակից արվեստը։ Հավաքածուի մեծ մասն արտացոլում է 1950, 1960 և 1970-ականների արվեստի շարժումները, չնայած այն պարունակում է նաև վաղ ժամանակակից արվեստի շուրջ հարյուր աշխատանքներ։ Հին նմուշներում ներկայացված են Էմիլ Ֆիլայի, Ֆեռնան Լեժեի, Անդրե Մասոնի աշխատանքները։ Աշխարհահռչակ արվեստագետներից ներկայացված են Պաբլո Պիկասոն, Հանս Հարտունգը, Վիկտոր Վազարելի, Ալեքսանդր Կոդլեր, Պիեռ Սուլաժ, Ալբերտո Բուռի, Ռոբերտ Յակոբսեն, Էթենն Այդու, Զոլտան Կեմենի, Ռոբերտ Ադամս, Էմիլիո Վեդովա, Անտոն Կլավե, Գեորգ Բազելից։

Շենք
----

Թանգարանի շենքը
Ավելի քան հինգ հազար քառակուսի մետր տարածք զբաղեցնող կառույցը բաղկացած է երեք փոխկապակցված մասնաշենքերից՝ կառուցված ուշ մոդեռնիզմի ոճով։ Նախագիծն իրականացվել է լեհական «Վագրեր» ճարտարապետների խմբի կողմից։ Մշտական և ժամանակավոր ցուցասրահներին կից գործում են 120 տեղանոց կինոթատրոն, գրադարան, արխիվ, խանութ, պահետստատուն, վարչական գրասենյակներ, ինչպես նաև թանգարանային խանութ և խորտկարան։

Պատկերասրահ
-----------

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*

Ծանոթագրություններ
------------------

1. ↑  GeoNames — 2005.
2. ↑  "Музеј на современата уметност. Зграда" (in մակեդոներեն). Музеј на современата уметност. Արխիվացված է the original 2014 թ․ ապրիլի 18-ին. Retrieved 2016 թ․ ապրիլի 7. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Պաշտոնական կայքը Archived 2011-07-19 at the Wayback Machine. (անգլերեն)

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BNF: 155507011 · GND: 660155-8 · ISNI: 0000000121875621 · LCCN: n84224830 · SUDOC: 148238653 · VIAF: 144015577, 238165451 · WorldCat VIAF: 144015577, 238165451 |

 |

 |
**Չարլի Քոուլ** (անգլ.՝ Charlie Cole, փետրվարի 28, 1955(1955-02-28), Bonham, Տեխաս, ԱՄՆ - սեպտեմբերի 5, 2019(2019-09-05), Բալի, Բալի, Ինդոնեզիա), ամերիկացի ֆոտոլրագրող, այն լրագրողներից մեկը, որն արել է 1989 թվականին Պեկինի Տյանանմենի հրապարակի հրասայլերով հայտնի լուսանկարը։

Կենսագրություն
--------------

Ծնվել է 1955 թվականին, Տեխասում, ԱՄՆ։ Համալսարանն ավարտել է լրագրողի մասնագիտությամբ։ Չարլի Քոուլը եղել է Ասիայի մի քանի երկրներում, որտեղ լուսանկարել է ավտորիտար համակարգերի դեմ բողոքի ակցիաները։

1986 թվականին Քոուլն աշխատել է Ֆիլիպիններում, որտեղ այդ ժամանակ պայթել է այսպես կոչված Դեղին հեղափոխությունը` ապստամբությունը երկրի այդ ժամանակվա նախագահ Ֆերդինանդ Մարկոսի դեմ։ 1987 թվականին Հարավային Կորեայում Քոուլը լուսանկարել է երկրի ավտորիտար նախագահ Չոն Դու Խվանի դեմ անցկացվող բողոքի ակցիաները։

1989 թվականին Չարլի Քոուլը եղել է Չինաստանում, որտեղ արել է մի լուսանկար, որն ամբողջ աշխարհում հայտնի է դարձել «Անհայտ խռովարարը» անունով։ Քոուլը նկարել է հրասայլերի անցնող շարքը Պեկինի հյուրանոցի պատշգամբից։ Լուսանկարչի խոսքով` ինքն սպասում էր, որ հրասայլերի ճանապարհը փակած տղամարդը շուտով կզոհվի, և այդ պատճառով ցանկանում էր անմահացնել այդ տեսարանը։ Սակայն զինվորականները հեռացրել են խռովարարին, և նրա ճակատագիրն անհայտ է մնացել։

Այդ լուսանկարի համար Չարլի Քոուլը 1990 թվականին արժանացել է World Press Photo կազմակերպության մրցանակի։ Նա մեկն է եղել այն չորս լուսանկարիչներից, որ կարողացել են ֆիքսել այդ դրվագը լուսանկարի վրա։

Չարլի Քոուլը մահացել է 2019 թվականի սեպտեմբերի 13-ին, Բալի կղզում, 64 տարեկան հասակում։

Ծանոթագրություններ
------------------

1. 1 2
2. ↑  "Скончался автор знаменитого снимка с танками на площади Тяньаньмэнь". Արխիվացված է the original 2019 թ․ սեպտեմբերի 14-ին. Retrieved 2019 թ․ սեպտեմբերի 14.
3. 1 2  Умер автор знаменитого снимка с человеком и танками на площади Тяньаньмэнь
4. ↑  Умер фотограф Чарли Коул - автор снимка с танками на площади Тяньаньмэнь

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 139064559 · ISNI: 0000000054028691 · LCCN: no2007132618 · VIAF: 4722822 · WorldCat VIAF: 4722822 |

 |
Անվան այլ կիրառումների համար տե՛ս՝ Թագուհի (այլ կիրառումներ)

|  |  |
| --- | --- |
|  |  |

Թագուհու հնարավոր քայլերը

**Թագուհի** (յունիկոդ` ♕♛), շախմատի ամենաուժեղ խաղաքարը։ Համարվում է, որ թագուհու նյութական արժեքը հավասար է մոտավորապես 9 զինվորի։ Թագուհին գերազանցում է նավակին և մեկ թեթև խաղաքարին (ձի կամ փիղ), զիջում է երկու նավակին և մոտավորապես հավասար է երեք թեթև խաղաքարի։

Թագուհու քայլերը
----------------

Ժամանակակից շախմատում թագուհին կարող է տեղափոխվել ցանկացած դաշտ` հորիզոնական, ուղղահայաց և անկյունագծերով՝ միավորելով նավակի և փղի հնարավորությունները (պայմանով, որ ճանապարհին չկա այլ խաղաքար)։ Գտնվելով խաղատախտակի կենտրոնական դաշտերից մեկում՝ թագուհին միաժամանակ կարող է գրոհել մինչև 27 դաշտ, իսկ անկյունում՝ մինչև 21։

Շախմատի վաղ կանոններում (VI-VII դարեր) թագուհին կարող էր տեղաշարժվել ժամանակակից արքայի պես՝ ցանկացած հարևան դաշտ՝ հորիզոնական, ուղղահայաց կամ անկյունագծով։

Թագուհին շախմատի պարտիայում
---------------------------

Պարտիայի սկզբում կողմերն ունեն մեկական թագուհի. սպիտակն զբաղեցնում է d1 դաշտը, սևը՝ d8։ Նախնական դիրքում թագուհիների զբաղեցրած դաշտերը նույն գույնի են, ինչ թագուհիները։ Այդ կապակցությամբ սկսնակներին սովորեցնելու նպատակով հաճախ է կիրառվում «թագուհին սիրում է իր գույնը» արտահայտությունը։

Համարվում է, որ սկզբնախաղում թագուհին զարգացնելիս պետք է զգույշ լինել, քանի որ այն, գտնվելով մրցակցի ճամբարում, կարող է դառնալ թեթև խաղաքարերի թիրախը։ Թագուհին իր հնարավորություններն ավելի լավ դրսևորում է միջնախաղում և վերջնախաղում։

Վերջնախաղերից շատերի կարևորագույն խնդիրն է զինվորի վերածումը թագուհու. այդ խնդրի հաջող լուծումը, որպես կանոն, վճռում է հանդիպման ելքը։ Խաղի կանոններում տախտակի վրա միաժամանակ գտնվող թագուհիների քանակի սահմանափակում չկա, հետևաբար, եղած մեկ թագուհուն տեսականորեն կարող են ավելանալ զինվորներից վերածված ևս ութը։ Գործնական պարտիաներում մեծ մասամբ տախտակի վրա հայտնվում է երկրորդ թագուհին։

Թագուհու վրա հարձակվելիս երբեմն օգտագործում են «գարդե» բառը, որն արտասանելը, սակայն, պարտադիր չէ։

Թագուհին շախմատային խնդիրներում
-------------------------------

Ութ թագուհիների խնդիրը. հնարավոր լուծումներից մեկը

Թագուհին առկա է շախմատային շատ խնդիրներում։ Տարածված է հետևյալ խնդիրը. շախմատի խաղատախտակի վրա ութ թագուհիները պետք է դասավորել այնպես, որ նրանք չգրոհեն միմյանց։ Մաթեմատիկական ճանապարհով ապացուցված է, որ գոյություն ունի այդ խնդրի լուծման 92 եղանակ։

Ծանոթագրություններ
------------------

1. ↑  Շախմատի խաղաքարերի ուժը
2. ↑  "Շախմատի կանոններ - Հայաստանի շախմատի ֆեդերացիա". Արխիվացված է the original 2015 թ․ հունվարի 28-ին. Retrieved 2014 թ․ դեկտեմբերի 21.

Աղբյուրներ
----------

* Շախմատի կանոններ Archived 2015-01-28 at the Wayback Machine.
* Շախմատի կանոններ

| Շախմատ |
| --- |
| 

|  |  |  |  |  |  |
| --- | --- | --- | --- | --- | --- |
| Արքա | Թագուհի | Նավակ | Փիղ | Ձի | Զինվոր |

 |

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Թագուհի (շախմատ)** կատեգորիայում։ |
**Չարենցավանի քաղաքային գրադարան**, գրադարանային հաստատություն Կոտայքի մարզի Չարենցավան քաղաքում։ Գրադարանը գործում է Չարենցավանի 6-րդ թաղամասի 19-րդ շենքի առաջին հարկում։

Պատմություն
-----------

Չարենցավանի քաղաքային գրադարանը հիմնադրվել է 1950-ական թվականներին։ Սկզբնական շրջանում այն գործել է որպես խրճիթ-ընթերցարան` 50 միավոր գրականությամբ։ Հետագայում, պայմանավորված քաղաքի բնակչության թվի աճով և կրթական մակարդակի բարձրացմամբ, ավելի մեծ գրադարաններ ունենալու անհրաժեշտություն է առաջացել։ Քաղաքում հիմնվել են մի քանի գրադարաններ, որտեղ բնակչությունը հնարավորություն է ունեցել բարձրացնելու իր մասնագիտական գիտելիքները և զբաղվել ինքնակրթությամբ։

1997 թվականին Չարեցավանի քաղաքային գրադարանը միավորվել է՝ իր մեջ ընդգրկելով նախկին թիվ 11 մանկական, թիվ 7 և թիվ 12 քաղաքային գրադարանների գրքային ֆոնդերը։ 2008 թվականին Չարեցավանի քաղաքային գրադարանը վերանվանվել է Չարեցավանի քաղաքային գրադարան ՀՈԱԿ-ի։

2010 թվականի սեպտեմբերի 8-ին վերաբացվել է Չարենցավանի քաղաքային գրադարանը։ ԱՄՆ դեսպանատան աջակցությամբ հիմնանորոգման էր ենթարկվել գրադարանի ցուցասրահը, ձեռք էր բերվել գույք և համակարգիչներ։

Գրադարանային գործունեություն
----------------------------

Չարենցավանի քաղաքային գրադարանը քաղաքի և շրջակա գյուղերի ազգաբնակչության բոլոր շերտերի համար ապահովում է կրթության, ինքնազարգացման, բովանդակալից ժամանցի պայմաններ՝ ապահովելով քաղաքում մշակութային ակտիվություն։ Գրադարանն աշխատում է բացդարակային համակարգով և հագեցած է նորագույն տեխնիկայով՝ համակարգիչներով, հեռուստացույցով, DVD-ով, պատճենահանման սարքով և նոր գրականությամբ, ունի լուսավոր և ընդարձակ ընթերցասրահ, որտեղ պարբերաբար անց են կացվում բազմաբնույթ միջոցառումներ, սեմինարներ, գրական երեկոներ, ցուցահանդեսներ, թատերական և տիկնիկային ներկայացումներ։

Գրադարանն ակտիվ կերպով համագործակցում է քաղաքի նախակրթարանների, հանրակրթական դպրոցների, ինչպես նաև արվեստի և երաժշտական դպրոցների հետ։ 2013 թվականից գրադարանում գործում է նաև Ամերիկյան անկյուն։ Գրադարանում անցկացվում է անգլերենի, մաթեմատիկայի, հայոց լեզվի, նկարչության և ձևավորման անվճար դասընթացներ, որտեղ ընդգրկված են շուրջ 200 երեխա։ 2018 թվականի տվյալներով, գրքային ֆոնդը կազմում է շուրջ 43000, իսկ ընթերցողների թիվը մոտ 1300։

Ծանոթագրություններ
------------------

1. ↑  "Սեպտեմբերի 8-ին կվերաբացվի Կոտայքի մարզի Չարենցավանի քաղաքային գրադարանը". *armenpress.am*. Retrieved 2018 թ․ նոյեմբերի 11.
2. ↑  "Մեր մասին - Ամերիկյան Անկյուններ Հայաստան". *charentsavan.americancorners.am*. Արխիվացված է the original 2022 թ․ հուլիսի 19-ին. Retrieved 2018 թ․ նոյեմբերի 11.

Արտաքին հղումներ
----------------

* Չարենցավանի ամերիկյան անկյուն Archived 2020-10-23 at the Wayback Machine.
**Զաքիա Բենտ Հաջ Բուբակեր Մարակչի**, առավել հայտնի է իր բեմական անուններով՝ **Չաֆիա Ռոչդի** և **Նանա** (նոյեմբերի 7, 1910(1910-11-07), Սֆաքս, Թունիս - հուլիսի 21, 1989(1989-07-21)), թունիսցի երգչուհի և դերասանուհի։

Կենսագրություն
--------------

Զաքիա Բենտ Հաջ Բուբակեր Մարակչին ծնվել է 1910 թվականի նոյեմբերի 7-ին, Սֆաքսում։ Ռոչդիի մայրը ունեցել է թուրքական արմատներ և նրա մանկությունն անցել է Տրիպոլիում։ Վաղ տարիքում որբացել է և նախնական կրթությունը ստացել է հայրենի քաղաքում։ 14 տարեկան հասակում պրոֆեսոր Հեդի Չեննուֆի մոտ սովորել է դաշնամուր նվագել։ Բեմական կարիերան սկսել է 1920 թվականին՝ Մոհամեդ Չաբչուբի գլխավորությամբ։ Հանրային ճանաչում ձեռք բերելու ձգտումով 1929 թվականին մեկնել է Թունիս, որտեղ միացել է թունիսցի հայտնի դերասանուհի Ֆադհիլա Խեթմիի առաջին կատարումներին։

Երկրպագուները Զաքիա Բենտ Հաջ Բուբակեր Մարակչին անվանվել են «Հանրային Դիվա» և «Նանա»։ Նա թունիսցի այն սակավաթիվ արվեստագետներից մեկն է, ով սկսել է իր թատերական ընկերությունը և միակ կինն է, ով մասնակցել է Ռախիդիայի ստեղծմանը Մուստաֆա Սֆարի հետ միասին։ Մասնակցել է նաև տարբեր երաժշտական նվագախմբերի գործունեությանը և ստեղծել է իր «Նանա նվագախումբը»։

*la Foundation Femmes et memorié*-ը հարգանքի տուրք է մատուցել նրան և թունիսյան թատրոնների մյուս ռահվիրաներին՝ նշելով «Թունիսի պիոներները» օրը։

Մահ
---

Կյանքի վերջին տարիներին Ռոչդին իրեն ամբողջովին նվիրել է թատերական գործունեությանը։ Մահացել է 1989 թվականի հուլիսի 21-ին։

Ծանոթագրություններ
------------------

1. ↑  VH magazine (2010). "Salim Halali: Le roi des nuits Csablancaises" (PDF). p. 68. Արխիվացված է the original (PDF) 2014 թ․ փետրվարի 22-ին. Retrieved 2013 թ․ մարտի 27. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "JTC 2016 : Hommage aux pionnières du théâtre tunisien".